Aalborg Stiftstidende, 1846-06-23
Skolelærermødet, som afholdtes i Roeskilde 3die Pintsedag, bivaanedes af over 90 Deeltagere (hvoriblandt 3. Præster, 2 Adjuncter og 3 Bønder); desuden mødte dHrr. Bering og Kraiberg fra Jylland, som Deligerede fra den d. 1ste Mai afholdte Lærerforsamling i Randers. Møde fandt Sted i den nye Latinskoles Solennitetssal som velvilligt var overladt af Skolens Rector. Forhand ingerne, der dirigeredes af Cand. theol. Frolund, aabnedes med Afsyngelsen af en til dette Øiemed forfattet Choral, hvorpaa Formanden for almindelig dansk Skolelærerforening, Cand. theol. Milo, bød Forsamlingen velkommen med en kort Tale, i hvilken han henviste til Pestalozzi, der gjennem alle Tider, vil staae for Folkelærerne som Mønster paa en aldrig svækket Kjærlighed til Folket. Dernæst refererede Skolelærer Hoffmann 2de Committeebetænkninger angaaende "Skolelærerembeders Besættelse" og "Aftenskoler paa Landet, hvilke Sager gave Stof til en vidtløftig og interessant Discussion. Endelig meddeelte dHrr. Kraiberg og Bering Underretning om de ved Lærerforsamlingen i Randers vundne Resultater, som bleve drøftede og med nogle faae Modificationer tiltraadtes af de Tilstedeværende. – Saaledes vil da en betydelig Deel af Danmarks Skolelærere udtale sig for Stænderne om Betingelserne for et bedre og til Tidens Krav svarende Underviisningsvæsen, navnlig: en fælleds, saakyndig Overbestyrelse af Skolevæsenet, med Ret til at beskikke Lærere ved Borger- og Almueskoler, en bedre Lønning, en Reorganisaton af Seminarierne, Adgang for Lærerne til autoriseret Meningsyttring og Skolens Anliggender, fortsatte Uddannelses-Anstalter for den confirmerede mandlige Ungdom, samt et velordnet Pensionssystem; Geistligheden, der især maa besidde Kjendskab til Skolens Brøst og Mangler, vil upaatvivlelig opfylde sin Pligt imod Folkeskolen, ved kraftigt at understøtte Lærernes billige og retfærdige Fordringer; af Folkets vakte Sands for Oplysning og Dannelse tør man vente, at dette med Velvillie vil bringe de Goder, der ere den rette Basis saavel for den Enkelte som det Heles Velvære, ethvert nødvendigt Offer, og saaledes vil forhaabentlig det Tidspunct, være nær, da det af Regjeringens Organ, den kongelige Commissarius, i sidste Stændersession yttrede Ønske, at der kunde skee noget Grundigt til en Forbedring af Folkeskolen og Læerstandens Stilling, vil gaae sin Opfyldelse imøde. (Medd. Aarh. Av.) Thisted Av." beklager medrette det Tab, som Thisted Amts Beboere lide ved den foretagne Forandring i Brevforsendelse med Dampskibet "Liimfjorden". "Collegiet – siger nævnte Blad – har fundet Hr. Paghs Fordring for høi; men man maa betænke, at han vistnok er af Alle den Mand, der har opoffret meest for Dampskibsfarten her paa Liimfjorden, og at han nu søger, om muligt, at faae Noget af sit Tab erstattet, er tilgiveligt. Jmidlertid er det vist, at man her meget beklager Savnet af Brevforsendelsen med Liimfjorden", som i dens Forbindelse med "Jris ydede en directe og hurtig Communication med Hovedstaden; og er der nogen By i Danmark, som især kan gjøre Krav paa Begunstigelser i Postgangen, saa er det Thisted, som den By, der betaler den høieste Brevporto, beregnet fra Hamborg og Kjøbenhavn, endog langt høiere end selve Skagen, som dog ligger i den yderste Ende af Landet. Portoen af et enkelt Brev imellem Skagen og Altona, for en Veilængde af omtrent 83 Miil, er 38 s., imellem Thisted og Altona derimod, for en Veilængde af 72 Miil, 42 s. (!). Lignende Contrast synes at finde Sted i Brevposttaxten imellem Hjørring, og Altona mod den imellem Thisted og Altona. Veilængden imellem Hjørring og Altona er 70 3/4 Miil og Porto for et enkelt Brev 32 s., Veilængden imellem Thisted og Altona 72 Miil og Porto for et enkelt Brev 42 s., altsaa betales i Thisted af 1 1/2 Miils længere Veilængde en Portoforhøielse af 10 s. Endnu en Besynderlighed i Brevportoens Beregning bemærkes her: Veilængden imellem Hjørring og Kjøbenhavn er 68 1/2 Miil, imellem Aalborg og Kjøbenhavn 61 1/2 Miil, men Porten af et enkelt Brev imellem begge Stæder og Kjøbenhavn er eens, nemlig 21 s.; Veilængden imellem Thisted og Kjøbenhavn er 69 1/2 Miil, altsaa 1 1/2 Miil længere end imellem Hjørring og Kjøbenhavn, men Portoen er 29 s., altsaa 8 s. meer; at man følgelig i Thisted ønsker en Moderation i Portoen og som Begunstigelse et hurtigt Communicationsmiddel med Hensyn til Brevforsendelsen, er naturligt."